**Îmbrățișarea**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îmbrățișarea

Te-am îmbrățișat cu sufletul atât de strâns,

că sufletele noastre s-au întrepătruns

și suntem amândoi de-acum aceeași torță

ce va arde-n univers cu-atâta forță,

că vom putea topi planete-oricât de reci,

în îmbrățișarea noastră peste veci!

Și torța asta întruchipează-un vis

un vis născut de mult, de pe Tanis

un vis atât de vechi al sufletelor noastre,

de când nu existau planetele albastre,

te voi urma prin vieți precum un rob,

chiar după ce luna, va deveni un ciob!

Și-mbrățișarea noastră va fi atât de tare,

că-ntreaga veșnicie va fi o-mbrățișare!